جۆنوٗبی ایشیا

جۆنوٗبی ایشیا چھ ایشیاہُک جۆنوٗبی ذیلی علاقہٕ، یُس جغرافیائی تہٕ نسلی ثقافتی لحاظ بَیان چھُ کرنہٕ یوان۔ عام طور چھُ خیال کرنہٕ آمت زِ جۆنوٗبی ایشیا چھُ بنگلہ دیش، بھوٹان، ہِندوستان، مالدیپ، نؠپال، پاکِستان، تہٕ سری لنکا، تہٕ اکثر افغانستان تہِ شٲمل چھُ۔

ٹوپوگرافک طورس پؠٹھ چھُ یہٕ ہِندوستٲنؠ سب کنٹیننٹ پؠٹھ غلبہٕ تھاوان تہٕ جنوبس مَنٛز چھُ ہِندوستٲنؠ سمندر تہِ شمالس مَنٛز چَھ ہِمالیَہ، کاراکورم تہ پامیر پہاڑ۔ آمو ڈاریہ یُس ہِند کَش کہ شمال پؠٹھ وَتھان چھُ، چھُ شُمٲلؠ مغربی سرحدُک حصہٕ بَنان ۔  زمینی طور چھُ جۆنوٗبی ایشیا مغرب ایشیا، وسطی ایشیا، مشرقی ایشا تہٕ جۆنوٗب مشرق ایشیا سٟتؠ سرحد تھاوان۔

جنوبی ایشیا ایسوسی ایشن فار ریجنل کوآپریشن (SAARC) چھِ اَکھ علاقٲیی معاشی تعاونٕچ تَنظیٖم یۄس 1985 مَنٛز قٲیِم آے کرنہٕ تہٕ اَتھ مَنٛز چھِ جۆنوٗبی ایشیاہٕک تَمام ٲٹھ مُلُک شٲمِل ۔ جۆنوٗبی ایشیاہٕک بُنیٲدی مُلکَن مَنٛز چھ 4.4 ملین مربع  (1.7  sq mi) رۄقبہٕ، یُس ایشیٲیی براعظمُک 10 فیصد چھُ۔ وسیع تَعارُفس تحت، اَمچ آبٲدی چھِ دنیاہچ آبٲدی ہُنٛد تَقریٖبَن 1.9 بلین یا تَقریٖبَن اَکھ ژورِم حصہٕ، اَمہِ سٟتؠ چھُ یہِ دُنیاہُک سارِوٕے کھۄتہٕ زیٛادٕ آبٲدی وول تہٕ ساروو کھۄتہٕ زیٛادٕ آبادی وول جغرٲفیایی علاقہٕ۔  

2022 مُطٲبِق چھِ جۆنوٗبی ایشیا مَنٛز دنیاہک سارِوٕے کھۄتہٕ زیٛادٕ ہندو، مُسلمان، سِکھ، جین تہٕ زوروشتری باشَندن ہٕنٛز آبٲدی۔ صِرِف جۆنوٗبی ایشیا چھُ دنیاہس مَنٛز ہؠندؠن ہنٛد 90.47%، سکھن ہنٛد 95.5%، تہٕ مُسلمانَن ہنٛز 31%، تہٕ 35 ملین عیسائی تہِ 25 ملین بدھ متک حصہٕ تھاوان۔ 

 حَوالہٕ 

زٲژ:بَرِاعَظٕم